ΚΑΝΟΝΙΣΜΟΣ (ΕΟΚ) αριθ. 2838/89 ΤΟΥ ΣΥΜΒΟΥΛΙΟΥ

της 18ης Σεπτεμβρίου 1989

για την εφαρμογή της απόφασης αριθ. 1/89 της Μεικτής Επιτροπής ΕΟΚ-Αυστρίας που τροποποιεί το πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας και για τον καθορισμό των διατάξεων για την εφαρμογή της κοινής δήλωσης που έχει προσαρτηθεί στην απόφαση

αριθ. 1/88 της Μεικτής Επιτροπής ΕΟΚ-Αυστρίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας που υπογράφηκε στις 22 Ιουλίου 1972 και άρχισε να ισχύει την 1η Ιανουαρίου 1973

ότι, δυνάμει του άρθρου 28 του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, το οποίο αποτελεί αναπόσπαστο τμήμα της εν λόγω συμφωνίας, η Μεικτή Επιτροπή εξέδωσε την απόφαση αριθ. 1/89 για την τροποποίηση του πρωτοκόλλου αριθ. 3

ότι η κοινή δήλωση, που έχει προσαρτηθεί στην απόφαση αριθ. 1/88 της Μεικτής Επιτροπής ΕΟΚ-Αυστρίας που τέθηκε σε εφαρμογή στην Κοινότητα με τον κανονισμό (ΕΟΚ) αριθ. 1598/88^(1), προβλέπει υπό ορισμένες προϋποθέσεις, την επανεξέταση των τροποποιήσεων που γίνονται στους κανόνες καταγωγής λόγω της καθιέρωσης του εναρμονισμένου συστήματος ότι η Μεικτή Επιτροπή πρέπει να αποφασίζει, δυνάμει της κοινής αυτής δήλωσης, εντός προθεσμίας τριών μηνών από την ημερομηνία από την οποία της υποβλήθηκε η αίτηση από ένα από τα μέρη της συμφωνίας

ότι η επανεξέταση αυτή αφορά τις περιπτώσεις κατά τις οποίες η προσαρμογή των υφιστάμενων κανόνων καταγωγής στο εναρμονισμένο σύστημα δεν ήταν απόλυτα ουδέτερη και ότι κρίνεται απαραίτητο να αποκατασταθεί η ουσία των προηγουμένων κανόνων καταγωγής

ότι ενόψει των σχετικών αποφάσεων που πρέπει να ληφθούν από τη Μεικτή Επιτροπή πρέπει να οριστεί η κοινή θέση της Κοινότητας ότι, στη συνέχεια, είναι απαραίτητο αυτές οι αποφάσεις να καταστούν εφαρμόσιμες στην Κοινότητα

ότι η διαδικασία αυτή λήψης απόφασης δεν επιτρέπει την τήρηση της προθεσμίας των τριών μηνών που ορίζεται στην κοινή δήλωση ότι, κατά συνέπεια, θα πρέπει να επιταχυνθεί η διαδικασία και να οριστεί ότι η κοινή θέση της Κοινότητας θεσπίζεται από την Επιτροπή σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 σχετικά με τον κοινό ορισμό της έννοιας καταγωγής των εμπορευμάτων^(2), όπως τροποποιήθηκε τελευταία από τον κανονισμό (ΕΟΚ) αριθ. 3860/88 της Επιτροπής^(3) ότι θα πρέπει επίσης να δοθεί στην Επιτροπή η εξουσία να θεσπίζει τα μέτρα που είναι απαραίτητα προκειμένου οι αποφάσεις της Μεικτής Επιτροπής να είναι εφαρμόσιμες στην Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση αριθ. 1/89 της Μεικτής Επιτροπής ΕΟΚ-

Αυστρίας εφαρμόζεται στην Κοινότητα.

Το κείμενο της απόφασης επισυνάπτεται στον παρόντα κανονισμό.

Άρθρο 2

Θεσπίζονται σύμφωνα με τη διαδικασία του προβλέπεται στο άρθρο 14 του κανονισμού (ΕΟΚ) αριθ. 802/68:

α) ^η κοινή θέση της Κοινότητας για τους σκοπούς των αποφάσεων της Μεικτής Επιτροπής ΕΟΚ-Αυστρίας σχετικά με την επανεξέταση των τροποποιήσεων που πραγματοποιούνται στους κανόνες καταγωγής λόγω της

καθιέρωσης του εναρμονισμένου συστήματος στο πλαίσιο της κοινής δήλωσης που έχει προσαρτηθεί στην απόφαση αριθ. 1/88 της εν λόγω Μεικτής Επιτροπής

β) ^η θέση σε εφαρμογή στην Κοινότητα των αποφάσεων που αναφέρονται στο στοιχείο α).

Άρθρο 3

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Σεπτεμβρίου 1989.

Για το Συμβούλιο

Ο Πρόεδρος

H. CURIEN

(1) ΕΕ αριθ. L 149 της 15. 6. 1988, σ. 1.

(2) ΕΕ αριθ. L 148 της 28. 6. 1968, σ. 1.

(3) ΕΕ αριθ. L 363 της 23. 12. 1987, σ. 30.